
AVIZ
asupra Propunerii legislative pentru modificarea şi completarea Legii nr.103/1996, legea fondului cinegetic şi protecţia vânatului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea şi completarea Legii nr.103/1996, legea fondului cinegetic şi protecţia vânatului,  trimisă cu adresa nr. P.l.-x 52 din 14 februarie 2007, înregistrată  sub nr.31/117 din 15.02.2007.
Senatul în calitate de primă Cameră sesizată a respins propunerea legislativă în şedinţa din 8 februarie 2007.


Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, Comisia a dezbătut propunerea legislativă supusă avizării,  în şedinţa din 21 februarie 2007.  

Membrii comisiei au examinat iniţiativa legislativă supusă aprobării, expunerea de motive şi avizul favorabil al Consiliului Legislativ nr.1251/18.09.2006. Guvernul, prin punctul de vedere transmis cu nr. 2999/05.10.2006, nu susţine adoptarea acestei iniţiative legislative.
În urma dezbaterilor, comisia a hotărât, cu unanimitate de voturi, avizarea negativă a propunerii legislative, rămasă fără obiect, deoarece Legea nr. 103/1996 vizată de propunerea legislativă, a fost abrogată prin Legea nr. 407 din 9 noiembrie 2006.



În raport de obiectul şi conţinutul său, proiectul de lege face parte din categoria legilor organice.

